CELEX: 62009CA0003
Language: sl
Date: 2010-03-18 00:00:00
Title: Zadeva C-3/09: Sodba Sodišča (osmi senat) z dne 18. marca 2010 (predlog za sprejetje predhodne odločbe Hof van Beroep te Gent – Belgija) – Erotic Center BVBA proti državi Belgiji (Šesta direktiva o DDV — Člen 12(3)(a) — Priloga H — Nižja stopnja DDV — Pojem „vstopnina za kinodvorane“ — Individualna kabina za ogled filmov po izbiri)

22.5.2010   
            
            
               SL
            
            
               Uradni list Evropske unije
            
            
               C 134/7
            
         Sodba Sodišča (osmi senat) z dne 18. marca 2010 (predlog za sprejetje predhodne odločbe Hof van Beroep te Gent – Belgija) – Erotic Center BVBA proti državi Belgiji
   (Zadeva C-3/09) (1)
   
   (Šesta direktiva o DDV - Člen 12(3)(a) - Priloga H - Nižja stopnja DDV - Pojem „vstopnina za kinodvorane“ - Individualna kabina za ogled filmov po izbiri)
   2010/C 134/11
   Jezik postopka: nizozemščina
   
      Predložitveno sodišče
   
   Hof van Beroep te Gent
   
      Stranki v postopku v glavni stvari
   
   
      Tožeča stranka: Erotic Center BVBA
   
      Tožena stranka: država Belgija
   
      Predmet
   
   Predlog za sprejetje predhodne odločbe – Hof van Beroep te Gent – Razlaga priloge H, kategorija 7, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (UL L 145, str. 1) (sedaj priloga III, točka 7, Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1)) – Znižana davčna stopnja, ki se uporablja za nekatere dobave blaga in storitev – Kino – Pojem – Individualna kabina za ogled filmov po želji
   
      Izrek
   
   Pojem vstopnina za kinodvorano iz Priloge H, kategorija 7, prvi odstavek, k Šesti direktivi Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS), kakor je bila spremenjena z Direktivo Sveta 2001/4/ES z dne 19. januarja 2001, je treba razlagati tako, da ne zajema plačila, ki ga izvede potrošnik, da bi lahko sam gledal enega ali več filmov ali odlomke filmov v zasebnem prostoru, kakršne so kabine iz postopka v glavni stvari.
   
      (1)  UL C 82, 4.4.2009.